b'\n_START_ARTICLE_\nLeona Lewis\n_START_SECTION_\nBarndommen\n_START_PARAGRAPH_\nF\xc3\xb8dt i Islington i London til foreldrene Aural Josiah Lewis (ogs\xc3\xa5 kalt Joe) som var en afro-karibiansk ungdomsskolel\xc3\xa6rer og Marie Lewis med r\xc3\xb8tter fra Wales, jobbet som sosialarbeider. Da Leona var 5 \xc3\xa5r gammel begynte hun p\xc3\xa5 Sylvia Young Theatre School og senere p\xc3\xa5 Italia Conti Academy og BRIT School. Da hun var 12 \xc3\xa5r skrev hun sin f\xc3\xb8rste sang og vant mange talentkonkurranser ved \xc3\xa5 synge._NEWLINE_Lewis dr\xc3\xb8m var \xc3\xa5 spille inn plate og for \xc3\xa5 f\xc3\xa5 r\xc3\xa5d til \xc3\xa5 pr\xc3\xb8ve seg i studio tok hun seg jobb som resepsjonist og kelner p\xc3\xa5 Pizza Hut._NEWLINE_Hun fikk til slutt r\xc3\xa5d og spilte inn flere sanger hun kalte \xc2\xabTwilight\xc2\xbb, disse ble aldri utgitt. Til slutt ville Leona gi opp dr\xc3\xb8mmen, men kj\xc3\xa6resten r\xc3\xa5det henne \xc3\xa5 melde seg p\xc3\xa5 X Factor, et TV-program som overtok etter Pop Idol, den britiske versjonen av Idol.\n_START_SECTION_\nX-Factor\n_START_PARAGRAPH_\nLeona var p\xc3\xa5 audition i 2006, da sang hun \xc2\xabOver the Rainbow\xc2\xbb, dommerne var imponert og alle ville ha henne videre._NEWLINE_16. desember 2006 vant hun The X-Factor og en kontrakt verdt 1 million dollar til \xc3\xa5 spille inn og gi ut CD._NEWLINE_Simon Cowell, som var en av dommerne i showet ble hennes r\xc3\xa5dgiver, eller \xc2\xabmanager\xc2\xbb._NEWLINE_Hun sammenlignes med sangstjernedivaer som Celine Dion, Christina Aguilera, Whitney Houston og Mariah Carey.\n_START_SECTION_\nEtter The X- Factor\n_START_PARAGRAPH_\nEn coverl\xc3\xa5t av \xc2\xabA moment like this\xc2\xbb var The X-factors \xc2\xabvinnersang\xc2\xbb, den som vant skulle gi ut denne singelen. Singelen var opprinnelig USAs idolvinner Kelly Clarksons f\xc3\xb8rste singel. Leonas versjon av sangen ble utgitt 20. desember 2006 og ble som sagt k\xc3\xa5ret til \xc3\xa5rets julesingel etter at den hadde solgt 571\xc2\xa0253 eksemplarer. De f\xc3\xb8rste ukene ble det sagt at hun solgte rundt 100 CD-er i minuttet i verden. Debutsingelen solgte rundt 1\xc2\xa0000\xc2\xa0000 eksemplarer. Leona signerte en kontrakt p\xc3\xa5 9,7 millioner dollar i USA med plateselskapet J Records i februar 2007. Leona har gitt ut 2 album: Spirit i 2007 og Echo i 2009._NEWLINE_\xc2\xabA moment like this\xc2\xbb ble nominert til BRIT Awards 2007, sangen gikk bare til andre runde, der ble den eliminert. I mai samme \xc3\xa5r fikk sangen \xc2\xabIvor Novello prisen\xc2\xbb for den bestselgende britiske singelen._NEWLINE_Da filmen Avatar kom ut i 2009 sang Leona Lewis kjenningsmelodien \xc2\xabI See You\xc2\xbb.\n_START_SECTION_\nPrivatliv\n_START_PARAGRAPH_\nLeona bor i Hackney. Hun bodde her med kj\xc3\xa6resten, elektrikeren Lou Al-Chamaa, til det ble slutt sommeren 2010. Leona har kjent Lou siden hun var ti \xc3\xa5r gammel.\n_START_SECTION_\nAlbum\n_START_PARAGRAPH_\nHun har hittil gitt ut to album, Spirit, 2007, og Echo, 2009. Spirit ble det raskeste solgte debutalbumet og bestselger i 2007 i USA og Ireland, og det gjorde Lewis den f\xc3\xb8rste britiske solo-artist til \xc3\xa5 toppe Billboard 200-listen med et debutalbum. Spirit har solgt over 6,5 millioner kopier verden over. Leonas andre album, Echo, ble gitt ut verden over i november 2009.'